02011R0725 — SL — 14.03.2018 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) št. 725/2011 z dne 25. julija 2011 o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (Besedilo velja za EGP) (UL L 194 26.7.2011, str. 19)

spremenjena z:









▼B

IZVEDBENA UREDBA KOMISIJE (EU) št. 725/2011

z dne 25. julija 2011

o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta

(Besedilo velja za EGP)







Člen 1

Vsebina

Ta uredba določa postopek, ki ga je treba upoštevati pri prošnjah za odobritev inovativnih tehnologij, s katerimi se zmanjšujejo emisije CO2 iz osebnih vozil v skladu s členom 12 Uredbe (ES) št. 443/2009, ter pri oceni, odobritvi in certificiranju takšnih tehnologij.

Člen 2

Področje uporabe

1. Vsaka tehnologija, za katero veljajo naslednji ukrepi, ki so zajeti v celostni pristop iz člena 1 Uredbe (ES) št. 443/2009, se ne šteje kot inovativna tehnologija:

(a) izboljšanje učinkovitosti klimatskih sistemov;

(b) sistemi za nadzor tlaka v pnevmatikah, ki spadajo na področje uporabe Uredbe (ES) št. 661/2009;

(c) kotalni upor pnevmatik, ki spada na področje uporabe Uredbe (ES) št. 661/2009 in Uredbe (ES) št. 1222/2009;

(d) kazalniki menjanja prestav, ki spadajo na področje uporabe Uredbe (ES) št. 661/2009;

(e) uporaba biogoriv.

2. ►M1 V skladu s to uredbo se lahko prošnja za odobritev inovativne tehnologije kot ekološke inovacije za tehnologijo vloži, če sta izpolnjena naslednja pogoja: ◄

▼M1

(a) vgrajena je bila v 3 % ali manj vseh novih osebnih avtomobilov, registriranih leta 2009, za prošnje, vložene do 31. decembra 2019, oz. v 3 % ali manj vseh novih osebnih avtomobilov, registriranih leta n – 4, pri čemer je n leto vložitve prošnje, za prošnje, vložene od 1. januarja 2020;

▼B

(b) povezana je z elementi, bistvenimi za učinkovito delovanje vozila, in je združljiva z Direktivo 2007/46/ES.

▼M1

3. Prošnja za odobritev inovativne tehnologije kot ekološke inovacije se lahko vloži s sklicevanjem na standardni preskusni postopek v skladu:

(a) z novim evropskim voznim ciklom iz Priloge XII k Uredbi (ES) št. 692/2008 do 31. decembra 2019;

(b) z globalno usklajenim preskusnim postopkom za lahka vozila (WLTP) iz Uredbe Komisije (EU) 2017/1151 ( 1 ) od 14. marca 2018.

▼B

Člen 3

Opredelitve pojmov

Poleg opredelitev iz členov 2 in 3 Uredbe (ES) št. 443/2009 se uporabljajo naslednje opredelitve pojmov:

(a) „inovativna tehnologija“ pomeni tehnologijo ali kombinacijo tehnologij s podobnimi tehničnimi lastnostmi in značilnostmi, pri katerih se lahko z uporabo ene metodologije preskušanja prikažejo prihranki CO2 in pri katerih vsaka posamezna tehnologija, ki je del kombinacije, spada na področje uporabe iz člena 2;

(b) „dobavitelj“ pomeni proizvajalca inovativne tehnologije, ki je odgovoren za zagotavljanje skladnosti proizvodnje, ali njegovega pooblaščenega zastopnika v Uniji ali uvoznika;

▼M1

(c) „vlagatelj“ pomeni proizvajalca ali dobavitelja oz. skupino proizvajalcev ali dobaviteljev, ki vloži prošnjo za odobritev inovativne tehnologije kot ekološke inovacije;

▼B

(d) „ekološka inovacija“ pomeni inovativno tehnologijo, preskušeno po metodologiji, ki jo je odobrila Komisija v skladu s to uredbo;

(e) „neodvisni in priglašeni organ“ pomeni tehnično službo kategorije A ali kategorije B iz člena 41(3)(a) in (b) Direktive 2007/46/ES, ki izpolnjuje zahteve iz člena 42 navedene direktive, razen tehničnih služb, imenovanih v skladu s členom 41(6) iste direktive;

▼M1

(f) „vložnik zahtevka“ pomeni proizvajalca ali dobavitelja oz. skupino proizvajalcev ali dobaviteljev, ki vloži zahtevek za spremembo sklepa o odobritvi inovativne tehnologije kot ekološke inovacije.

▼M1

Člen 4

Prošnja za odobritev inovativne tehnologije kot ekološke inovacije

▼B

1. Prošnja za odobritev inovativne tehnologije kot ekološke inovacije se Komisiji predloži pisno. Prošnja in vsa podporna dokumentacija se predložita tudi po elektronski pošti ali na nosilcu elektronskih podatkov ali naložita na strežnik, ki ga upravlja Komisija. Pisna prošnja mora vsebovati seznam podporne dokumentacije.

2. ►M1 Prošnja za odobritev inovativne tehnologije kot ekološke inovacije vsebuje: ◄

(a) kontaktne podatke vlagatelja;

(b) opis inovativne tehnologije in način vgradnje v vozilo, vključno z dokazili, da tehnologija spada na področje uporabe iz člena 2;

(c) kratek opis inovativne tehnologije, vključno s podrobnostmi, ki dokazujejo, da so izpolnjeni pogoji iz člena 2(2), ter metodologij preskušanja iz točke (e) tega odstavka, ki so po predložitvi prošnje Komisiji na voljo javnosti;

(d) oceno števila posameznih vozil, v katera bi se lahko vgradila inovativna tehnologija ali so namenjena za tako vgradnjo, in oceno zmanjšanja emisij CO2 za ta vozila zaradi inovativne tehnologije;

▼M1

(e) metodologijo, ki se uporabi za prikaz zmanjšanja emisij CO2 zaradi inovativne tehnologije, vključno s sklicevanjem na veljavni standardni postopek preskušanja v skladu s členom 2(3), ali, če je Komisija takšno metodologijo že odobrila, sklicevanje na odobreno metodologijo;

▼M1

(ea) kjer je to primerno, in poleg metodologije iz točke (e), poenostavljeno metodo za ocenjevanje prihrankov CO2, ki so predmet certificiranja, ali vnaprej določene vrednosti prihrankov CO2, ki se uporabljajo za namen certificiranja vseh vozil z vgrajeno inovativno tehnologijo;

▼B

(f) dokazila, da:

▼M1

(i) zmanjšanje emisij, doseženo z inovativno tehnologijo, kakor je določeno v točki (e) in, kjer je to primerno, točki (ea), dosega ustrezno mejno vrednost iz člena 9(1), pri čemer se upošteva morebitno zastaranje tehnologije;

(ii) prihranki CO2 zaradi uporabe inovativne tehnologije niso ali so samo delno zajeti v standardni preskusni postopek za merjenje CO2, kot to določa člen 12(2)(c) Uredbe (ES) št. 443/2009 in kot je opredeljeno v členu 2(3) te uredbe;

▼B

(iii) je vlagatelj odgovoren za zmanjšanje emisij CO2 zaradi inovativne tehnologije v skladu s členom 9(3);

▼M1

(iv) je vrednost zmanjšanja CO2, ki bo pripisana vozilu v času certificiranja z uporabo poenostavljene metode ocenjevanja ali z vnaprej določeno vrednostjo prihrankov CO2 v skladu s točko (ea), nižja ali enaka zmanjšanju emisij, doseženemu z inovativno tehnologijo, ki je določeno z metodologijo preskušanja iz točke (e), vključno z morebitnim medsebojnim vplivanjem z drugimi odobrenimi ekološkimi inovacijami;

▼B

(g) poročilo o preverjanju, ki ga predloži neodvisni in priglašeni organ iz člena 7.

▼M1

Člen 5

Osnovno in ekološko inovativno vozilo

▼B

1. Vlagatelj za namen prikaza emisij CO2 iz člena 8 določi:

▼M1

(a) ekološko inovativno vozilo, v katerega se vgradi inovativna tehnologija, ali, kjer je to primerno, inovativno tehnologijo kot samostojen sestavni del;

(b) osnovno vozilo, v katerega se ne vgradi inovativna tehnologija, vendar je v vseh drugih vidikih enako ekološko inovativnemu vozilu ali, kjer je to primerno, osnovno tehnologijo kot samostojen sestavni del.

2. Če vlagatelj meni, da se lahko informacije iz členov 8 in 9 prikažejo na drugačen način, kot je navedeno v odstavku 1, mora prošnja za odobritev inovativne tehnologije kot ekološke inovacije vključevati podrobnosti, ki so potrebne za utemeljitev tega mnenja, in metodologijo, s katero se zagotovijo enakovredni rezultati.

▼M1

3. Če se prošnja za odobritev inovativne tehnologije kot ekološke inovacije sklicuje na WLTP v skladu s členom 2(3)(b), je osnovno vozilo tisto vozilo iz skupine interpolacij, ki predstavlja najslabši možni primer za namene prikazovanja prihrankov zaradi ekološke inovacije.

V primeru iz drugega pododstavka točke 1.2.3.1 Podpriloge 6 k Prilogi XXI k Uredbi (EU) 2017/1151 je osnovno vozilo preskusno vozilo H.

Izbira osnovnega vozila temelji na tehtnih in neodvisnih statističnih dokazih, na podlagi katerih je mogoče preveriti predpostavke o ustreznosti in reprezentativnosti osnovnega vozila.

▼B

Člen 6

Metodologija preskušanja

1. Z metodologijo preskušanja iz člena 4(2)(e) se zagotovijo rezultati, ki so preverljivi, ponovljivi in primerljivi. Z njo se morajo realno prikazati koristi inovativne tehnologije v zvezi z emisijami CO2 s pomembnimi statističnimi značilnostmi in, kadar je to pomembno, upošteva medsebojno vplivanje z drugimi ekološkimi inovacijami.

2. Komisija objavi smernice za pripravo metodologij preskušanja za različne potencialne inovativne tehnologije, ki izpolnjujejo merila iz odstavka 1.

Člen 7

Poročilo o preverjanju

1. Poročilo o preverjanju iz člena 4(2)(g) pripravi neodvisni in priglašeni organ, ki ni del vlagateljice ali kako drugače povezan z njo.

▼M1

1a. Kadar je vlagatelj skupina proizvajalcev ali dobaviteljev, veljajo naslednji pogoji:

(a) kadar je to potrebno, neodvisni in priglašeni organ opravi preverjanje, določeno v točkah (a) do (e) odstavka 2, za vsakega člana skupine vlagateljev, odvisno od vsebine prošnje za odobritev inovativne tehnologije kot ekološke inovacije;

(b) kjer je to primerno iz razlogov zaupnosti ali konkurence, lahko člani skupine vlagateljev predložijo več poročil o preverjanju za različne nabore podatkov, ki so priloženi isti prošnji.

▼B

2. Za namene poročila o preverjanju neodvisni in priglašeni organ

(a) preveri, ali so izpolnjena merila za upravičenost iz člena 2(2);

(b) preveri, ali informacije, zagotovljene v skladu s členom 4(2)(f), izpolnjujejo merila iz člena 9;

(c) preveri, ali je metodologija preskušanja iz člena 4(2)(e) primerna za certificiranje prihrankov CO2 zaradi inovativne tehnologije za ustrezna vozila iz člena 4(2)(d) in izpolnjuje minimalne zahteve iz člena 6(1);

▼M1

(ca) v primeru točke (ea) člena 4(2) preveri, ali so poenostavljena metoda ocenjevanja oz. vnaprej določene vrednosti prihrankov CO2 iz navedene točke primerne za certificiranje prihrankov CO2 za zadevna vozila iz točke (d) člena 4(2) in ali ustrezajo minimalnim zahtevam iz člena 4[2][f](iv);

▼B

(d) preveri, ali je inovativna tehnologija združljiva z ustreznimi zahtevami, določenimi za homologacijo vozila;

(e) izjavi, da izpolnjuje zahtevo iz odstavka 1 tega člena.

▼M1

Za namen točk (c) in (ca) neodvisni in priglašeni organ predloži preskusne protokole, določene za preverjanje.

▼B

3. ►M1 Za namene certificiranja prihrankov CO2 v skladu s členom 11 neodvisni in priglašeni organ na zahtevo proizvajalca pripravi poročilo o medsebojnem vplivanju med več ekološkimi inovacijami, vgrajenimi v posamezen tip, varianto ali različico vozila, ali, kjer je to primerno, družino interpolacij. ◄

V poročilu so opredeljeni prihranki CO2 zaradi različnih ekoloških inovacij, pri čemer se upošteva učinek njihovega medsebojnega vplivanja.

Člen 8

Prikaz emisij CO2

1. Za več predstavnikov posameznih vozil, navedenih v skladu s členom 4(2)(d), se prikažejo naslednje emisije CO2:

▼M1

(a) emisije CO2 iz osnovnega vozila in ekološko inovativnega vozila z delujočo inovativno tehnologijo, dobljene z uporabo metodologije iz točke (e) člena 4(2) in, kjer je to primerno, z uporabo poenostavljene metode ocenjevanja iz točke (ea) navedenega člena;

(b) emisije CO2 iz osnovnega vozila in ekološko inovativnega vozila z delujočo inovativno tehnologijo, dobljene z uporabo standardnega preskusnega postopka iz člena 2(3)(a) ali (b).

▼B

Prikaz emisij CO2 v skladu s točkama (a) in (b) prvega pododstavka se izvede pod preskusnimi pogoji, ki so enaki za vse preskuse.

2. Skupni prihranek za posamezno vozilo je razlika med emisijami, prikazanimi v skladu z odstavkom 1(a).

Če obstaja razlika med emisijami, prikazanimi v skladu z odstavkom 1(b), se ta razlika odšteje od skupnega prihranka, prikazanega v skladu z odstavkom 1(a).

▼M1

V primeru prošenj za odobritev inovativne tehnologije kot ekološke inovacije s sklicevanjem na člen 2(3)(b) se za namen določanja prihrankov oceni in količinsko opredeli negotovost. Količinsko opredeljena negotovost se odšteje od skupnega prihranka.

3. V primeru vnaprej določenih vrednosti prihrankov CO2, predlaganih v skladu s členom 4(2)(ea), se te vrednosti določijo na ravni, ki je nižja ali enaka skupnemu prihranku, določenemu v skladu z odstavkom 2.

▼B

Člen 9

Merila za upravičenost

▼M1

1. Minimalno zmanjšanje, doseženo z inovativno tehnologijo v skladu s členom 8(2), je:

(a) 1 g CO2/km v primeru prošenj s sklicevanjem na člen 2(3)(a);

(b) 0,5 g CO2/km v primeru prošenj s sklicevanjem na člen 2(3)(b).

▼B

2. Če skupni prihranek zaradi inovativne tehnologije ne vključuje nobenih prihrankov, prikazanih v okviru ►M1 standardnega preskusnega postopka ◄ v skladu s členom 8(2), se šteje, da inovativna tehnologija ni zajeta v ►M1 standardnem preskusnem postopku ◄ .

3. Tehnični opis inovativne tehnologije iz člena 4(2)(b) vsebuje potrebne podrobnosti, ki dokazujejo, da učinkovitost tehnologije pri zmanjšanju emisij CO2 ni odvisna od nastavitev ali izbir, na katere vlagatelj ne more vplivati.

Če opis temelji na predpostavkah, so te preverljive ter temeljijo na tehtnih in neodvisnih statističnih dokazih, ki podpirajo te predpostavke in njihovo uporabnost v celotni Uniji.

▼M1

Člen 10

Ocena prošnje za odobritev inovativne tehnologije kot ekološke inovacije

▼B

1. Komisija ob prejemu prošnje objavi povzetek opisa inovativne tehnologije in metodologije preskušanja iz člena 4(2)(c).

2. Komisija oceni prošnjo in v devetih mesecih od prejema popolne prošnje inovativno tehnologijo odobri kot ekološko inovacijo skupaj z metodologijo preskušanja, razen v primeru vloženih ugovorov v zvezi z upravičenostjo tehnologije ali primernostjo metodologije preskušanja.

V sklepu o odobritvi inovativne tehnologije kot ekološke inovacije so navedene informacije, potrebne za certificiranje prihrankov CO2 v skladu s členom 11 te uredbe, pri čemer veljajo izjeme glede pravice do dostopa javnosti do dokumentov iz Uredbe (ES) št. 1049/2001.

3. Komisija lahko zahteva prilagoditve predlagane metodologije preskušanja ali zahteva uporabo odobrene metodologije preskušanja, ki je drugačna od metodologije, ki jo predlaga vlagatelj. Glede predlagane prilagoditve ali izbire metodologije preskušanja se posvetuje z vlagateljem.

4. Ocenjevalno obdobje se lahko podaljša za pet mesecev, če Komisija meni, da prošnje zaradi zapletenosti inovativne tehnologije in pripadajoče metodologije preskušanja ali zaradi obsega in vsebine prošnje ni mogoče ustrezno oceniti v ocenjevalnem obdobju devetih mesecev.

Komisija vlagatelja v 40 dneh od prejema prošnje obvesti, če se bo ocenjevalno obdobje podaljšalo.

Člen 11

Certificiranje prihrankov CO2 zaradi ekoloških inovacij

1. Proizvajalec, ki želi izkoristiti ugodnosti, ker je zmanjšal povprečne specifične emisije CO2, da bi izpolnil cilj v zvezi s specifičnimi emisijami s prihranki CO2 zaradi ekoloških inovacij, zaprosi pri homologacijskem organu v smislu Direktive 2007/46/ES za certifikat o ES-homologaciji za vozilo, v katerega je vgrajena ekološka inovacija. Vloga za pridobitev certifikata poleg dokumentov, ki zagotavljajo potrebne informacije iz člena 6 Direktive 2007/46/ES, vsebuje sklic na sklep Komisije o odobritvi ekološke inovacije v skladu s členom 10(2) te uredbe.

▼M1

2. Certificirani prihranki CO2 zaradi ekološke inovacije, prikazani v skladu z ustreznim sklepom o odobritvi inovativne tehnologije kot ekološke inovacije, se navedejo ločeno v dokumentaciji o homologaciji in certifikatu o skladnosti v skladu z Direktivo 2007/46/ES na podlagi preskusov, ki jih izvedejo tehnične službe v skladu s členom 11 navedene direktive z uporabo odobrene metodologije preskušanja.

Ob upoštevanju zahtev iz sklepa o odobritvi se količinsko opredeljena negotovost iz člena 8(2) odšteje od skupnih prihrankov, ki so predmet certificiranja. Če so prihranki CO2 zaradi ekološke inovacije za posamezen tip, varianto ali različico vozila in, kjer je to primerno, družino interpolacij nižji od ustrezne mejne vrednosti iz člena 9(1), se prihranki ne certificirajo.

V primeru, da so v sklepu o odobritvi navedeni vnaprej določeni prihranki CO2 v skladu s členom 4(2)(ea), se lahko zadevna vnaprej določena vrednost prihrankov vnese neposredno v dokumentacijo o homologaciji pod pogojem, da je homologacijski organ zmožen potrditi, da je vozilo opremljeno s tehnologijo v skladu s specifikacijami sklepa o odobritvi.

▼B

3. Če je v vozilo vgrajena več kot ena ekološka inovacija, se prihranki CO2 prikažejo ločeno za vsako ekološko inovacijo v skladu s postopkom iz člena 8(1). Vsota dobljenih prihrankov, določenih v skladu s členom 8(2) za vsako ekološko inovacijo, pomeni skupni prihranek CO2 za namen certificiranja zadevnega vozila.

4. Če medsebojnega vplivanja med več ekološkimi inovacijami, vgrajenimi v eno vozilo, ni mogoče izključiti zaradi njihove očitne različne narave, proizvajalec to navede v prošnji homologacijskemu organu ter predloži poročilo neodvisnega in priglašenega organa o medsebojnem vplivu na prihranke zaradi ekoloških inovacij v vozilu v skladu s členom 7(3).

Če je zaradi tega medsebojnega vpliva skupni prihranek manjši od ►M1 0,5 g CO2/km ◄ , pomnoženo s številom ekoloških inovacij, se za izračun skupnega prihranka v skladu z odstavkom 3 tega člena upoštevajo le prihranki zaradi ekološke inovacije, ki dosegajo mejno vrednost iz člena 9(1).

Člen 12

Pregled certifikatov

1. Komisija zagotovi, da se certifikati in prihranki CO2, opredeljeni za posamezna vozila, občasno preverjajo.

Če Komisija ugotovi, da obstaja razlika med certificiranimi prihranki CO2 in prihranki, ki jih je preverila z ustrezno metodologijo ali metodologijami preskušanja, o svojih ugotovitvah obvesti proizvajalca.

▼M1

Komisija lahko obvesti proizvajalca tudi, če ugotovi ali je obveščena, da obstajajo odstopanja ali neskladnosti v metodologiji preskušanja ali inovativni tehnologiji v primerjavi z informacijami, ki jih je prejela v okviru prošnje za odobritev inovativne tehnologije kot ekološke inovacije.

▼B

Proizvajalec lahko v 60 dneh po prejemu obvestila Komisiji predloži dokazila, da so certificirani prihranki CO2 točni. Na zahtevo Komisije se predloži poročilo o medsebojnem vplivanju različnih ekoloških inovacij iz člena 7(3).

2. Komisija se lahko odloči, da certificiranih prihrankov CO2 ne upošteva pri izračunu povprečnih specifičnih emisij tega proizvajalca v naslednjem koledarskem letu, če dokazila iz odstavka 1 niso predložena v navedenem času ali če meni, da predložena dokazila niso zadovoljiva.

▼M1

3. Proizvajalec, pri katerem se certificirani prihranki CO2 ne upoštevajo več, lahko zaprosi za novo certificiranje zadevnih vozil v skladu s postopkom iz člena 11 ali po potrebi vloži zahtevek za spremembo sklepa o odobritvi v skladu s členom 12a, ki mu priloži dokazila, potrebna za potrditev primernosti metodologije preskušanja in ravni prihrankov CO2, doseženih z inovativno tehnologijo.

▼M1

Člen 12a

Sprememba sklepa o odobritvi inovativne tehnologije kot ekološke inovacije

1. Proizvajalec ali dobavitelj, vključno s prvotnim vlagateljem, lahko Komisiji predloži zahtevek za spremembo obstoječega sklepa o odobritvi. Zahtevek z vso spremljajočo dokumentacijo se predloži tudi po elektronski pošti ali na elektronskem nosilcu podatkov, ali pa se naloži na strežnik, ki ga upravlja Komisija. Pisni zahtevek vsebuje spremljajočo dokumentacijo.

2. Zahtevku za spremembo se priložijo naslednje informacije in dokazila:

(a) kontaktni podatki vložnika zahtevka;

(b) sklicevanje na sklep o odobritvi, ki je predmet zahtevka za spremembo;

(c) opis predlaganih sprememb, vključno z njegovim povzetkom;

(d) dokazila, da so spremembe potrebne in primerne;

(e) dokazila, da zmanjšanje emisij, doseženo z inovativno tehnologijo, ki je določeno s spremenjeno metodologijo preskušanja ali, kjer je to primerno, z novo oz. spremenjeno poenostavljeno metodo ocenjevanja, ali vnaprej določeni prihranki CO2 dosegajo ustrezno mejno vrednost iz člena 9(1), pri čemer se upošteva morebitno zastaranje tehnologije;

(f) posebno poročilo o potrditvi, ki ga je pripravil neodvisen in priglašen organ, ki preverja, ali:

(i) spremenjena metodologija preskušanja izpolnjuje zahteve iz člena 6(1) in, kjer je to primerno, zahteve iz člena 4(2)(f)(iv);

(ii) zmanjšanje emisij, doseženo z inovativno tehnologijo, ki je določeno s spremenjeno metodologijo preskušanja ali, kjer je to primerno, z novo oz. spremenjeno poenostavljeno metodo ocenjevanja, ali vnaprej določeni prihranki CO2 dosegajo ustrezno mejno vrednost iz člena 9(1), pri čemer se upošteva morebitno zastaranje tehnologije.

3. Komisija ob prejemu zahtevka za spremembo objavi povzetek opisa predlaganih sprememb iz točke 2(c).

4. Komisija oceni zahtevek za spremembo in v devetih mesecih od prejema popolnega zahtevka spremeni sklep o odobritvi, razen v primeru ugovorov v zvezi s primernostjo predlaganih sprememb.

V spremenjenem sklepu o odobritvi so po potrebi navedene veljavnost in informacije, potrebne za certificiranje prihrankov CO2 v skladu s členom 11 te uredbe, pri čemer veljajo izjeme glede pravice do dostopa javnosti do dokumentov iz Uredbe (ES) št. 1049/2001.

5. Komisija lahko zahteva prilagoditve predlaganih sprememb. V tem primeru se Komisija o predlaganih spremembah posvetuje z vložnikom zahtevka ter drugimi zadevnimi udeleženci, vključno s prvotnim vlagateljem prošnje za odobritev inovativne tehnologije kot ekološke inovacije, in po potrebi upošteva njihove pripombe.

6. Ocenjevalno obdobje se lahko podaljša za pet mesecev, če Komisija meni, da zahtevka zaradi zapletenosti inovativne tehnologije in pripadajoče spremenjene metodologije preskušanja ali zaradi obsega in vsebine zahtevka za spremembo ni mogoče ustrezno oceniti v ocenjevalnem obdobju devetih mesecev.

Komisija vložnika zahtevka v 40 dneh od prejema zahtevka obvesti, če se bo ocenjevalno obdobje podaljšalo.

7. Komisija lahko kadar koli na lastno pobudo spremeni sklep o odobritvi, zlasti ko gre za upoštevanje tehničnega napredka. Komisija se o predlaganih spremembah posvetuje s prvotnim vlagateljem prošnje za odobritev inovativne tehnologije kot ekološke inovacije in drugimi zadevnimi udeleženci ter po potrebi upošteva njihove pripombe.

▼B

Člen 13

Razkrivanje informacij

Vlagatelj, ki zahteva, da se informacije, predložene v skladu s to uredbo, obravnavajo kot zaupne, pojasni, zakaj se uporablja posamezna izjema iz člena 4 Uredbe (ES) št. 1049/2001.

▼M1 —————

▼B

Člen 15

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.